Hotuba ya mwanafunzi

HOTUBA YA MWANAFUNZI KWA WANAFUNZI WA SHULE YA YOHANA MTAKATIFU KUHUSU UIMARISHAJI WA MATOKEO MASOMONI. 

"Kwa Mwalimu Mkuu, naibu wa Mwalimu Mkuu, walimu na wanafunzi hamjambo!Leo nina furaha kwa kupata fursa hii ya kuwahutubia kuhusu mambo ya kuzingatia ili kuimarisha masomo. Lengo langu kuu kama mimi kama mwanafunzi ni kuwasihi wanafunzi wenzangu kutia bidii kama mchwa ajengaye kichuguu kwa mate. 

Mwanafunzi anafaa kuzingatia nidhamu ili asije akupatikana na makosa yanayoweza kutatiza masomo yake. Wanafunzi wanafata kuheshimu walimu na wanafunzi wenzao. Jambo hili litajenga ushirikiano mzuri miongoni mwa walimu na wanafunzi. Ushirikiano huu utawafanya wasaidiane katika masomo yao. Ni rahisi sana kwa mwanafunzi mwenye nidhamu kusaidiwa na mwalimu. Ukiwa huna nidhamu unaweza kufukuzwa shuleni na hili litatatiza masomo yako. Kweli, wahenga na wahenguzi hawakukosea waliposema kuwa huwezi kulazimisha mwanafunzi kusoma ni kama kumlazimisha ngombe kunywa maji. 

Mwanafunzi anafaa kujiepusha na dawa za kulevya. Dawa hizi zinaathiri mwili. Wanaotumia dawa hizi huathiriwa kilikili, kusinzia darasani, kutoenda shuleni na kujihusisha na wizi. Mambo kama haya yanamnyima mwanafunzi haki yake ya kusoma na bila shaka atakuwa na matokeo duni katika mitihani yake. Dawa za kulevya zina madhara mengi katika miili yetu. Dawa hizi pia zinaweza kufanya utiwe mbaroni na hatimaye utakosa kuendelea na masomo. 

Jambo la tatu ni kuwa, ninawasihi wanafunzi wenzangu tusiwe kama bendera kufuata upepo. Kuna wanafunzi wengine ambao huiga tabia na mienendo ya wenzao, wengi wao huenda kuzurura mtaani kama mbwakoko asiyejua mahali aendako.  
Jambo lingine muhimu ni kuwa, mwanafunzi anafaa awe na vitabu vya kutosha na kutenga muda wake maalum wa kusoma vitabu hivyo. Mwanafunzi mwema anafaa kuweka utaratibu wa masomo ya ziada katika sehemu ambazo hakuelewa mwalimu akifunza. Iwapo utakumbana na shida flani, shirikiana na mwalimu ili uweze kusaidika. Mwanafunzi mwema vile vile anafaa kuunda makundi mbalimbali ambayo yatahusisha masomo mbalimbali. Makundi haya yatasaidia wanafunzi kuelewa sehemu ambazo hakuwa ameelewa. 
Wanafunzi wa kidato cha nne ninadhani mnajitahidi kwa jino na ukucha kufua dafu ili mfaulu katika mtihani wenu wa kitaifa (KCSE). Siku ya mtihani inapofika ninataka kuona kila mtahiniwa akipinda mgongo kama upinde wa kuvamia va bin vu mithili ya nzige wavamiavyo shamba la mihogo. 
Jambo muhimu sana ni kuwa mwanafunzi wa shule ni lazima ahudhurie vipindi vyote vya masomo. Hali hii inaweza endelea vyema kama wazazi watawalipia wanafunzi karo. Mwanafunzi akitumwa nyumbani kila mara, atakosa kusoma masomo mengine na atakuwa na matokeo duni. Pia, walimu wanafaa kuhudhuria vipindi vyote vya masomo ile waweze kukamilisha silabasi mapema na kwa wakati ufaao. Hali hii itawafanya wanafunzi wawe tayari kufanya mitihani yao. Wazazi pia washauriwe wasiwape wanafunzi kazi nyingi za nyumbani kwa kuwa watapoteza muda wao mwingi wa masomo. Nina uhakika kuwa haya yote yatazingatiwa. Kwa kweli, wahenga na wahenguzi hawakukosea waliposema umoja ni nguvu na utengano ni udhaifu. Ninawatakia kila la heri, Mola awe nanyi."